nl fi fi fi fi fi fi fi jbo fi jbo es tr fi jbo es tr fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi es fi en id fi fi fi fi fi fi fi fi fi fi fi fi tr ca fi fi fi fi fi fi fi fi et fi fi fi fi fi fi fi et fi fi fi fi fi fi fi cs fi fi fi fi fi fi fi fi fi fi fi fi fi fi fi fi fi en fi sl fi et fi tr zh fi fi fi de oc fi fi fi fi fi fi fi fi fi fi fi hu tr ca fi fi nl fi fi fi fi fi fi fi fi fi fi fi sv en
OKTO®-rakennus­tuotteet – teollisuuden sivu­virrasta valmistetut kivi­ainekset
Tie-, katu-, alue- ja vesihuolto­suunnittelu
Ympäristö­vastuu – tavoitteena ilmasto­positiivisuus 2035
Sosiaalinen vastuu – turvallisuus ja hyvin­vointi keskiössä
Yhteiskunta­vastuu – eettisyys ohjaa työtämme
Kolmansien osapuolten tiedotteet Destiaan liittyen
Erikoisosaaminen ja kalusto vahvuutena kalliorakentamisessa
Kaupunkirakenteen tiivistyessä tarve louhinnalle lisääntyy jatkuvasti sekä maan päällä että maan alla. Isoissa kaupungeissa rakennetaan kasvavissa määrin niin tunneleita kuin parkkihalleja. Olemme Suomen johtava kalliorakentamisen osaaja niin vaativimmissa kiinteistöjen louhintatöissä kuin suuria massoja käsittävissä hankkeissa. Olemme erikoistuneet vaativissa kohteissa, kuten sairaalaympäristössä, tehtäviin louhintoihin ja erikoistöihin.
Laaja infra-alan osaamisemme suunnittelusta toteutukseen ja kunnossapitoon mahdollistaa laadukkaan lopputuloksen sekä asiakkaalle parhaan toteutustavan aina projektinjohtourakoista kustannustehokkaisiin ja nopeisiin Suunnittele ja toteuta -urakoihin. Myymme mielellämme palveluja myös aliurakointina tehtäviin hankkeisiin.
Teknologiaa ja automaatiota toteutuksen tukena
Varmistamme työn kustannustehokkuuden ja aikataulussa pysymisen käyttämällä työn suunnittelussa ja suorittamisessa uusinta teknologiaa. Panostamme jatkuvasti kehitystyöhön menetelmien, digitaalisen tiedonhallinnan sekä ympäristöystävällisyyden ja turvallisuuden saralla.
Käytämme työkoneautomaatiolla tehtävää mallipohjaista työnsuunnittelua ja laadunvarmistusta soveltuvissa työvaiheissa. Koneohjauksella tehtävä toteumamittaus mahdollistaa reaaliaikaisesti sekä dokumentoinnin että tulosten ja työn etenemisen seurannan.
Varmistamme resurssit ja toimitusvarmuuden kaikille työmaillemme oman poraus- ja lujituskalustomme avulla. Tarvittaessa käytämme aliurakointia apuna täydentämään omia resurssejamme.
Teemme louhintaa haastavissa paikoissa, jotka vaativat erityistä ennakkosuunnittelua, valmistelua ja tarkkuutta tärinöiden kanssa – kaupunkikeskuksissa, sairaalaympäristöissä, rataympäristöissä ja maanalaisten tilojen läheisyydessä. Louhimme räjäyttämällä tai tarvittaessa räjähteettömillä menetelmillä, jolloin louhinta ei aiheuta tärinää. Hallitsemme yleisimmät käytössä olevat tekniikat, kuten diginallit, kiilaukset, railoporaukset ja -sahaukset sekä Autostem-louhinnat. Voimme myös osallistua uusien menetelmien kenttäkokeisiin.
Tarjoamme pohjarakentamisen, kunnallisteknisen rakentamisen sekä väylä- ja asutuskeskusrakentamisen yhteydessä tarvittavia avolouhinnan palveluita. Toteutamme massalouhintaa väylähankkeissa, joissa louhittavaa on miljoonia kuutioita. Tarjoamme mielellämme myös suurempia kokonaisuuksia, kuten louheen siirtoa ja pengertämistä tai muita pohjarakennustöitä, kuten tukiseiniä ja paalutustöitä.
Toteutamme louhintoja myös liikennöityjen rata-alueiden läheisyydessä kokonaispalveluna ratapalveluidemme kanssa. Tällöin voimme tehdä myös ratateknisiä töitä täyttäen lupa- ja turvallisuusvaatimukset.
Louhimme sekä omilla että asiakkaidemme kiviainesalueilla tehokkaasti ja kiviaineksen laatuvaatimukset huomioiden. Pystymme tuottamaan louhetta erilaisiin käyttötarkoituksiin, kuten raidesepeliksi tai meritäyttöihin suurena lohkarekokona.
Toteutamme maanalaisten kohteiden pystykuilut, kuten hissikuilut, poistumistiet ja tekniikkakuilut. Teemme nämä maan pinnalta louhintoina aina pienistä suurempiin ja matalista syvempiin. Tarvittaessa voimme myös tehdä kuilujen lujitustyöt sekä rakennustyöt.
Suunnittelemme ja rakennamme tunneleita ja maanalaisia tiloja, kuten pysäköintitiloja ja väestönsuojia, sekä teemme saneerauksia. Laajan osaamisemme ansiosta voimme tarvittaessa toteuttaa hankkeissa myös betonityöt, kunnallistekniikan ja LVIS-työt.
Meiltä saa sekä maanalaisten että maanpäällisten kalliorakenteiden lujitus- ja tiivistystyöt sekä vanhojen kalliotilojen kunnostukset ja käyttötarkoituksen muutokset. Vilkkaasti liikennöidyillä väylillä olevien kallioleikkausten saneerauksessa voimme toteuttaa myös liikenteenohjauspalvelut suunnittelusta toteutukseen. Toteutamme saneerauksia myös rata-alueilla sekä tunneleissa että avoleikkauksissa.
Hankkeena haastava Kaisantunneli on infraosaamisen taidonnäyte
Kiinnostuitko palveluistamme? Ota yhteyttä ja kysy lisää!
+358 40 700 4854
+358 40 779 5755
+358 50 401 6601
Destia on Suomen suurin infra-alan palveluyhtiö ja osa kansainvälistä Colas-konsernia. Suunnittelemme, rakennamme ja kunnossapidämme yhteiskunnan toiminnan kannalta välttämätöntä infrastruktuuria, kuten sähköverkkoja, siltoja, teitä ja ratoja. Kehitämme kaupunkeja, telematiikka- ja valaistusratkaisuja ja tarjoamme monipuolisia palveluja liikenteen ja infraomaisuuden hallintaan.
Neilikkatie 17, PL 206, 01301 Vantaa
Aulapalvelut ovat avoinna ma-pe klo 8–16.
Destian puhelinvaihde palvelee arkisin klo 8-16 numerossa 020 444 11
Sähköpostimme ovat muotoa: etunimi.sukunimi@destia.fi
Palvelukohtaiset yhteystiedot löydät Ota yhteyttä -sivulta.
destia Avautuu uudessa ikkunassa
destiaoy Avautuu uudessa ikkunassa
destia_oy Avautuu uudessa ikkunassa
DestiaOy Avautuu uudessa ikkunassa
DestiaTV Avautuu uudessa ikkunassa